Քրիստին Աբիզաիդ

Քրիստին Սանդրա Աբիզաիդ (, ), ամերիկյան հետախուզության սպա, ԱՄՆ-ի նախագահ Ջո Բայդենի վարչակազմում Ազգային հակաահաբեկչական կենտրոնի տնօրեն։ Այս պաշտոնում առաջին կինը։

Վաղ կյանք 
Ծնվել է 1979 թվականի փետրվարին Հորդանանում ՝ Ամմանում։ 2001 թվականի հունիսին հոգեբանության բակալավրի աստիճան է ստացել ԱՄՆ-ի Սան Դիեգոյի կալիֆոռնիական համալսարանում։ 2010 թվականի հունիսին Սթենֆորդի համալսարանում ստացել է միջազգային քաղաքական հետազոտությունների մագիստրոսի աստիճան։

Կարիերա 
Աբիզաիդը որպես հակաահաբեկչական հետախուզության աշխատակից է աշխատել ԱՄՆ պաշտպանության նախարարության հետախուզական վարչությունում և ԱՄՆ Ազգային անվտանգության խորհրդում։ Նա ԱՄՆ նախագահ Բարակ Օբամայի վարչակազմում եղել է ավագ քաղաքական խորհրդական ու ներքին անվտանգության և ահաբեկչության դեմ պայքարի հարցերով օգնականն։ 2014 թվականին դարձել է Աֆղանստանի, Պակիստանի և կենտրոնական Ասիայի հարցերով պաշտպանության նախարարի օգնականի տեղակալ։ Հետագայում ղեկավարել է ԱՄՆ պաշտպանության պաշտպանական նորարարությունների բաժինը Տեխասում՝ Օսթինում։ 2017 թվականին միացել է Dell կազմակերպությանը ։ 

2021 թվականին ԱՄՆ նախագահ Ջո Բայդենը Աբիզաիդին նշանակել է ազգային հակաահաբեկչական կենտրոնի տնօրեն։ ԱՄՆ Սենատի հետախուզության հարցերով հատուկ կոմիտեն 2021 թվականի հունիսի 9-ին բաց լսումներ է անցկացրել նրա թեկնածության վերաբերյալ։ 2021 թվականի հունիսի 24-ին Սենատը հաստատել է նրա թեկնածությունը։

Անձնական կյանք 
Աբիզաիդը լիբանանյան ծագմամբ ամերիկուհի է՝ նախկին սպա Ջոն Աբիզաիդի դուստրը, որը գլխավորել է ԱՄՆ Զինված ուժերի կենտրոնական հրամանատարությունը Իրաքի և Աֆղանստանի պատերազմների ժամանակ։

Ծանոթագրություններ